JohanHeinsen/ENO huggingface dataset:
Odense Adresse-Contoirs Efterretninger, 1840-02-17
AVERTISSEMENTS. Min uforglemmelige Kone, Nielsine Marcussen, fød Hertzog, blev mig ved Døden berøvet den 14 dennes, i sit Alders 36 Aar, efter flere Aars Lidelser af Brystkrampe, og efterlader sig 4 smaae Børn, som med mig dybt føle Savnet. Gud give mig Styrke, som svag Mand at bære den tunge Skjæbne! Nyborg den 16 Februar 1840. Christian Marcussen, Spekhøker. De saare Mange, saavel nær som fjernt, der ved saa utvetydige Beviser paa sand Deeltagelse og Agtelse søgte at mildne min Sorg, saavel under min Kones haarde Lidelser, som senere, ved at ledsage hende til hendes sidste Hvilested den 12 ds., aflægges herved min hjerteligste Tak C. S. Hvalsøe. Hindsgaul den 14 Febr. 1840.
Odense Adresse-Contoirs Efterretninger, 1840-02-17
Collegialtidenden, for de sidste 5 eller 6 Aar ønskes tilkjøbs. Adressekontoiret anviser.
Odense Adresse-Contoirs Efterretninger, 1840-02-17
Paa S. Hempels Boglade faaes: Sørgetoget til Roeskilde Domkirke den 15 og 16 Januar 1840, skildret af C. Pram Gad. 12 s. Yttringer af det danske Folks Følelser i Anledning af Kong, Frederik den Sjettes Død og Kong Christian den Ottendes Thronbestigelse, samlede og udgivne af W. Johansen. Student. - Mindeqvad i Anledning af Kong Frederik den Sjettes Død. 1ste Hefte, 21 s.; 2det Hefte, 3 Mk. 8 s. - Kort Veiledning til Kundskab om Electriciteten, for Ungdommen og Lægmand, af Jacob Saxtorph, nu Professor og Rector ved Odense Cathedralskole. 2 Mk. 1s.
Odense Adresse-Contoirs Efterretninger, 1840-02-17
Ved et inat hos Huusmand Niels Hansen i Tveede forover Indbrud er der frastiaalen ham en Skindpose, som indeholdt en stor Mængde forskjellige Sorter Sølvmynter, deriblandt 16 hele Specier og endeel gamle Mynter, af hvilke han har beskrevet een, der var noget mindre end en Specie, at være præget med en stor Stjerne paa, og en anden, der var noget større, men ikke saa tyk som en Specie, at være udziret med en Figur, der lignede et Anker, indsluttet eller omkrandset, af et stort romersk R. Desuden har han ved samme Indbrud, mistet en blaae Vadmels Mandsfrakke, der er foret i Liv og Ærmer med hvidt Horlærred, men ikke har Foder under Skjøderne. - En i Tvede meget berygtet Familie, der har mange Forbindelser omkring i Landet, er i høi Grad mistænkt for at have havt Deel i dette Indbrudstyverie.
Odense Adresse-Contoirs Efterretninger, 1840-02-17
Idet jeg anmoder alle Rettænkende, at være opmærksom paa Alt, der kunde lede paa Spor af dette betydelige og dumdrislige Indbrudstyverie, udlover jeg herved en Douceur af 40 Rbd. til den eller dem, der kan meddele mig saadan Oplysning, at de stiaalne Penge kan skaffes tilstede og Gjerningsmændene opdages og straffes. Sunds Gudme Herredskontoir den 8 Febr. 1840, Bruun.
Odense Adresse-Contoirs Efterretninger, 1840-02-17
Assemblee, afholdes som sædvanlig Tirsdagen den 18 Febr. i Læse foreningens Locale i Svendborg.
Odense Adresse-Contoirs Efterretninger, 1840-02-17
Paa Veien fra Middelfart til Hindsgaul er den 11 dennes tabt en Sølv-Uhrkasse, som den retsindige Finder bedes at aflevere til Uhrmager Munk i Middelfart, der betaler en passende Findeløn.
Odense Adresse-Contoirs Efterretninger, 1840-02-17
En Lærerinde. kan faae Condition hos en Familie paa Landet. Der ønskes, at hun, foruden de almindelige Skolekundskaber, tillige kan give Underviisning i Sang og Pianoforte. Billet, mærket Lærerinde, bedes aflagt paa Adressekontoiret. Et ugift Fruentimmer af at Alder, der med de bedste Anbefalinger kan legitimere sig for Duelighed, ønsker sig en Condition enten strax eller til anstundende 1 Mai som Syejomfrue eller i al Fald som Stuepige. Reflecterende kan erholde nærmere Oplysning paa Adressekontoiret om den Søgendes Opholdsted.
Odense Adresse-Contoirs Efterretninger, 1840-02-17
Das seit einigen Jahren bestehende Nachweisungscomptoir, hieselvst har Gelegenheit tuchtige Leute, als Vervalter, Schreiber und Meyerinnen zu recommendieren, und empfielt sich hiemittelst, den Grundsatz befølgend, nur tuchtige mit guten Zeugnissen versehene Leute zu empfehlen. Auftrage werden prompte besorgt von Renards
Odense Adresse-Contoirs Efterretninger, 1840-02-17
Adressecomptoir in Kiel. En Haugekarl, som kan paatage sig at passe en Hauge, og som tillige, naar fornødent gjøres, kan tage Deel i det forefaldne Markarbeide, kan faae en god Kondition hos en Præst. Vilkaarene og Stedet kan erfares paa Adressekontoiret, naar Man der mundtlig henvender sig. At der allerede er antaget Arbeidsfolk til at anlægge Steenslusen ved Leebye paa Ærøe, bekjendtgjøres herved. Leebye paa Ærøe den 14 Febr. 1810. Peter Rasmussen, Hans Andersen, Sandemand. Vraager.
Odense Adresse-Contoirs Efterretninger, 1840-02-17
J min Eiendom i Søe=Holm i Kjøng Sogn staaer en ægte graae Hingst, 10 Qvarteer 3 Tom. høi, af en fortræffelig god Race og i 3die Aar, nu i anstundende Foraar, til Bedækning. Betalingen erlægges med 1 Specie den første Gang Hoppen bliver bedækket. N. Christensen.
Odense Adresse-Contoirs Efterretninger, 1840-02-17
Med Hensyn til Annoncen angaaende 2 Hingster, som skulde bedække fremmede Hopper tilstundende Foraar paa Faareveile Hovedgaard, bliver herved bekjendtgjort, at sammesteds ingen Hopper bliver antaget til Bedækning. Faareveile den 14 Febr. 1840. 1600 Rbd. rede Sølv ere strax eller til førstkommende 11 Juni Termin at erholde til Laans imod lovbefalet Sikkerhed. Adressekontoiret anviser.
Odense Adresse-Contoirs Efterretninger, 1840-02-17
Bedste Sort Oberlands rødt Kløverfrøe bekommes til billig Priis hos M. Weber, Vestergade.
Odense Adresse-Contoirs Efterretninger, 1840-02-17
Bekjendtgjørelse. Ved at aftræde den af mig hidtil under Firma J. F. Momsens Enke førte Handel, er jeg bleven foranlediget til at ville sælge en betydelig Deel af mine Vine, især gamle 125, 75 og 50 Aars, til meget nedsatte, efter Forhold til deres Godhed og Alder, særdeles billige Priser, og kan de erholdes saavel i Qvantiteter som ogsaa paa Flasker hos Sønderborg paa Als den 12 Febr. 1810. Heide, Raadsforvandt.
Odense Adresse-Contoirs Efterretninger, 1840-02-17
Undertegnede er igjen bleven forsynet med ny Forsendelse fra Wien af den saa meget yndede og anbefalede Haarolie, som befordrer Haarets Væxt paa skaldede Steder og forebygger dets Affalden, samt af Eau de Chine, et aldeles uskadeligt Middel til at farve graat og rødt Haar bruunt eller sort; Prisen er 6 Mk. pr. Glas, ligeledes et meget anbefalende Haarvopfra 2 Mk. til 21 s. pr. Stk. Odense den 9 Febr. 1810. J. G. Rasmussen.
Odense Adresse-Contoirs Efterretninger, 1840-02-17
Mit Udsalg af udenlandsk Urte- og Blomsterfrøe er iaar, som sædvanlig, forsynet med nyt Frøe af bedste Qvaliteter, hvormed jeg anbefaler mig.
Odense Adresse-Contoirs Efterretninger, 1840-02-17
Priisfortegnelser. over samme kan erholdes: F. C. Starup, Odense Fiskertorv.
Odense Adresse-Contoirs Efterretninger, 1840-02-17
God tør dansk Kommen af sidste Aars Avl faaes for 14 Rbd. pr. Tønde hos Gartner Christensen paa Dallund, hvor der tillige kan erholdes nogle hundrede gode unge Hvidtornsplanter af 1/2 Alens til 3 Qvarteers Størrelse a 10 Mk. pr. 100 Stkr., samt nogle Lpd. god Humle af sidste Aars Avl. Tydske Popler og Sølvopler kan erholdes tilkjøbs til billige Priser hos Hans Mortensen i Steensgaarde, paa Bellinge Mark.
Odense Adresse-Contoirs Efterretninger, 1840-02-17
Med et smukt Udvalg Silketøier, Chibets, Shawler og Tørklæder, i alle Størrelser og Farver m. m., især passende til forestaaende Confirmation, anbefaler sig til billigste Priser. Odense den 4 Febr. 18440. W. J. Unna jr. Broe.
Odense Adresse-Contoirs Efterretninger, 1840-02-17
Uheglet og god reenheglet Hør af forskjellig Fiinhed og Priis, samt gode heglede Hørblaar, heglet Hamp og Hampeblaar bekommes til muligst billig Priis hos F. C. Starup.
Odense Adresse-Contoirs Efterretninger, 1840-02-17
Tvende nye Lystbaade, tjenlige til Aaen eller en Jndsøe, ere at faae tilkjøbs for billig Priis. Færgemanden ved Skibbusene anviser.
Odense Adresse-Contoirs Efterretninger, 1840-02-17
En eenlig Person ønsker til 1 Mai d. A. 2 meublerede Værelser til Leie, helst i een af Odense Byes Hovedgader, og om muligt med Kosten i Huset. Billet bedes aflagt paa Adressekontoiret, mærket C. L.
Odense Adresse-Contoirs Efterretninger, 1840-02-17
En god Vandmølle, i en frugtbar Egn paa Jyllands Ostkyst, helst i Nærheden af en Kjøbstad, ønskes i Fæste. Herpaa Reflecterende ville behage at indsende Billet, mærket Vandmølle, til Adressekontoiret i Odense.
Odense Adresse-Contoirs Efterretninger, 1840-02-17
Jfølge Skifterettens Foranstaltning bliver afholdt offentlig Auction: Fredagen den 7 Februar hver Dags Formiddag Kl. 10, over Gaarden Nr. 48 Litr. 4 paa Overgade, tilhørende Stervboet efter afdøde Kammerherre J. v. Benzon og bestaaende af: et grundmuret 2 Etages Forhuus, til Gaden 9 Fag, indrettet til Beboelse med Portindkjørsel og Kjelder; et Baghuus, 8 Fag, 2 Etager, Muur= og Bindingsværks Bygning, indrettet til Bryggerhuus og Smedieværksted, samt øverste Etage til Loftsrum; c) 3 1/2 Fag Halvtags Sidebygning, og d) en rummelig Gaardsplads. De 2 første Auctioner afholdes paa Stadens Raadhuus og 3die Auction i selve Gaarden, Alt efter Conditioner, som forinden ere til Eftersyn paa Undertegnedes Kontoir. Odense Auctionkontoir den 2 Febr. 1840. Reimuth.
Odense Adresse-Contoirs Efterretninger, 1840-02-17
Jfølge Skifterettens Foranstaltning bliver afholdt offentlig Auction: Løverdagen den 8 Februar. hver Dags Formiddag Kl. 10. over Huset No. 622, tilhørende Stervboet efter afdøde Kammerherre J. v. Benzon og beliggende paa Hjørnet af Adelgaden og Klaregaden, samt bestaaende af 4 Fag, 1 Etage, Muur og Bindingsværk, med en liden Gaardsplads. De 2 første Auctioner afholdes paa Stadens Raadhuus og 3die Auction i selve Huset. Conditionerne ere forinden til Eftersyn paa Undertegnedes Kontoir. Odense Auctionskontoir den 2 Febr. 1810. Reimuth.
Odense Adresse-Contoirs Efterretninger, 1840-02-17
Løverdagen den 22 Februar førstkommende, Formiddag Kl. 9, bliver ifølge Skifterettens Foranstaltning holdt offentlig Auction i Huus's Boligger her i Staden over nogle Meubler og Effecter, bestaaende af Stole, Borde, Sengesteder og Sengklæder, Dragkister, Jernkakkelovne, et Stueuhr og nogle Fruentimmer-Gangklæder m. m. Odense Auctionskontoir den 17 Febr. 1810. Reimuth.
Odense Adresse-Contoirs Efterretninger, 1840-02-17
Løverdagen den 29 Febr. førstkommende, om Formiddagen Kl. 9, bliver paa Nyborg Raadstue afholdt offentlig Auction over Brændeviinsbrænder Peder Pedersens afdøde Enkes Efterladenskaber, bestaaende af Meubler og Effecter, saasom Stole, Borde, Speile, Dragkister, Sengesteder og Sengklæder, Kobber og Messing samt Sølvtøi, hvilket herved bekjendtgjøres. Bierfreund. Nyborg den 8 Febr. 1810.
Odense Adresse-Contoirs Efterretninger, 1840-02-17
Jfølge Beslutning ved Skiftet efter afdøde Boelsmand Mads Hansen i Ulbølle, bliver det bemeldte Boe tilhørende Boelsted, af Hartkorn Ager og Eng 2 Tdr. 1 Skp. 1 Alb.,med omtrent 20 Tdr. Land geometrisk Maal, beliggende paa Ulbølle Mark, bortsolgt ved een eneste Auction, som afholdes paa selve Stedet Løverdagen den 29 dennes om Formiddagen Kl. 10. Conditionerne erfares her paa Kontoiret 8 Dage forud. Salling Herredsskontoir, Faaborg den 13 Febr. 1840. Wiborg.
Odense Adresse-Contoirs Efterretninger, 1840-02-17
Denne Fyens Stiftsavis redigeres af Carl Bagger.
Odense Adresse-Contoirs Efterretninger, 1840-02-18
No 32 69 Aargang. Stifts Fyens privilegerede. Kongelig en Adresse- og politiske Avis sant Avertissementstidende. Forsendes med Brevposten overalt i de danske Stater. af Søren Hempel, Cancellieraad. Trykkes og udgives i Odense. 18 Februar 1840. Tirsdagen.
Odense Adresse-Contoirs Efterretninger, 1840-02-18
Jndhold. Politisk Oversigt: Dronning Victorias Formæling, Frankerig, Spanien, Ansland, Orienten, Natur
Odense Adresse-Contoirs Efterretninger, 1840-02-18
tildragelse. - Fædrelandet. Offentlige Foranstaltninger. Tildragelser. Blandinger. Skibs- og Handels-Efterretninger
Odense Adresse-Contoirs Efterretninger, 1840-02-18
Politisk Oversigt. Dronning Victorias Formæling. Alt da det gryede af Dag var Veien fra Buckinghampalladset til St. Jamespalladset opfyldt med Mennesker, der trods den hyppige Regn dog forbleve roligt staaende indtil Klokken var 12. Alle Skibene paa Themsen havde heiset Flag og allevegne saae Man hvide Baand slagre. Noget for Kl. 12 gik Brudgommen nedad Trapperne og modtoges med lydelige bifaldsraab. Da Dronningen, noget blegere end sædvanligt, traadte ud af den store Hall, raabte Folket eenstemmigt: "Gud bevare Dem!" En Salve af 21 Kanonskud forkyndte, at hun steeg tilvogns. St. Jameskapellet var høist smagfuldt udsmykket: Alteret var behængt med karmoisinrødt Fløiel og de gothiske Søiler, der bære Galleriet, vare forgyldte, medens Gulvet var belagt med et blaat, guldindvirket Teppe, paa hvilket det normanniske Vaaben var broderet. Blandt Pairerne betragtede Man især Hertugen af Wellington, han var iklædt sin Feldtmarskalsuniform, alle sine Ordener, midt paa Brystet den store Waterloomedaille og paa Skuldrene hvide Festons og lange Atlasbaand. Prinds Albert var ligeledes i Feldtmarskalsuniform og smykket med Hosebaandsordenen; han gik op til Alteret, hvor han ærbødigt kyssede Enkedronningens Haand og underholdt sig med hende men havde bestandig Øiet henvendt paa den Dør, indad hvilken Dronningen skulde komme. Ceremonien begyndte aldeles som om det havde været Privatpersoner. Erkebiskoppen af Canterbury sagde: "Albert, vil Du have denne Qvinde til din ægteviede Hustru, vil Du leve med hende efter Guds Bud i den hellige Ægtestand, Vil Du elske, trøste, ære og bevare hende i Sygdom og Sundhed, forladende alt Andet og kun holdende Dig til hende, saalænge J To leve? Med fast Stemme svarede Prindsen: ja, jeg vil, hvorpaa Ærkebispen vedblev: "Victoria, vil Du have Albert til din ægteviede Mand, vil Du adlyde og tjene ham, vil Du elske o. s. v., hvortil Dronningen, idet hun med Ømhed saae Prindsen i Ansigtet, svarede saa høit, at Alle i Kapellet kunde høre det: ja jeg vil!" Efter Ceremonien trykkede Hertugen af Susser, hjertelig Dronningens Haand og kyssede hende paa Kinden. - Om Aftenen var der fri Entree i alle Theatrene og London var glimrende illumineret. Jntet Uheld forstyrrede Festen og alle politiske Partier vare den Dag enige Dronningens Brudedragt var en riig Kniplingskjole, hvis Slæb bares af 12 Jomfruer; et Slør var med en Diamantnaal heftet til hendes Hoved, som desuden var smykket med en Krands af hvide Orangeblomster.
Odense Adresse-Contoirs Efterretninger, 1840-02-18
Frankerig. Endelig meddeler Moniteuren officielt Hr. Guizots Udnævnelse til fransk Gesandt i London.
Odense Adresse-Contoirs Efterretninger, 1840-02-18
Spanien. Jfølge belgiske Blade skal der i de baskiske Provindser være udbrudt en Opstand til Fordeel for Don Carlos.
Odense Adresse-Contoirs Efterretninger, 1840-02-18
Rusland. "Aftonbladet bekræfter, at der i St. Petersborg er opdaget en Sammensværgelse. Siden det Bestuscheffske Palladses Brand er dagligen en Mængde Personer af forskjellig Stand blevne fængslede. En anden Begivenhed har ogsaa vakt Opsigt, den nemlig, at 80 unge Officerer, flere Studenter og 100 andre unge Mennesker af de bedre Borgerklasser, men som vare bekjendte for deres liberale Sindelag, ere transporterede til Oren burg, for at stikkes ind under de Regimenter, der skulle marschere til Chiwa. Orienten. "Sprien vil jeg beholde - har Mehemed Ali sagt til den tyrkiske Kiamil Pascha - og ville de europæiske Magter tvinge mig til dette Lands Afstaaelse, er jeg ikke bange for at sætte mig i Spidsen for min Flaade og vove et Slag. Fra Jntet er jeg bleven til hvad jeg er men jeg frygter ikke for atter at blive til et Jntet, saafremt Sligt er Skjæbnens Villie. Mine Børn kunne ikke forfægte deres Sag, men jeg vil kæmpe den ud istedetfor dem, mig er det ligegyldigt, enten jeg døer i en Seng eller paa en Valplads. Consulernes Raad frabeder jeg mig." Øieblikkelig derefter har han befalet, at Alexandrien skal sættes i Beleiringsstand og forsynes med 12,000 Md. Besætning; paa den høire Nilbredde opslaaes en Leir for 30,000 Mand og der skal desuden oprettes en Nationalgarde af 20 Regimenter; endelig opkastes der Batterier, langs hele Kysten fra Abukir til Torre d'Arrabi. - Fra Constantinopel skrives, at den gamle Chosrew Pasche for nylig har havt et apoplektisk Tilfælde, men frelstes ved hurtig Lægehjelp. Naturtildragelse. Den stærke Jisgang, som i Begyndelsen af d. M. var indtraadt i Weichselen, har henved 1 1/2 Miil fra Danzig banet sig en Gjennemgang gjennem "die Rehrung," saa at Weichselen nu har faaet en ny Munding ud i Havet. Gjennembruddet er 5 til 700 Fod bredt; flere Bønderhuse ere bortrevne af Strømmens Magt.
Odense Adresse-Contoirs Efterretninger, 1840-02-18
Fædrelandet. Offentlige Foranstaltninger. J Anledning af Etatsraad Boiesens dødelige Afgang har følgende Forandringer fundet Sted i Postdirectionen: 1) Kammerjunker Monrad er oprykket til 1ste Directeur med Bibeholdelse af det ham tidligere overdragne Departement for samtlige tydske Sager og med Referat i Statsraadet af disse Sager i hans Faders Conferentsraad Monrads Forfald. 2) Grev Danneskjold er oprykket til 2den Directeur og har erholdt det ved Etatsraad Boiesens Død ledi- og blevne Departement for det danske Postvæsens=Sager, hvorhos han har beholdt det Departement for de danske Vand=Transport- og Landbefordringsvæsens=Sager, hvilket allerede for var betroet hans specielle Tilsyn; den 2den Directeur er saaledes nu Chef for begge Departementer og har derhos i Generalpostdirecteurens Forfald Referat i Statsraadet af de til disse Departementer henhørende Sager. 3) Etatsraad Postdirecteur Winge er oprykket til 3die Postdirecteur (uden Departement). Han har væsentligst Sæde i Postdirectionen som Medlem af Pensionskasse-Directionen. - Af det Anførte erfares altsaa, at afgangne Boiesens Plads ikke er blevet besat med en ny Directeur.
Odense Adresse-Contoirs Efterretninger, 1840-02-18
Tildragelser. Jfølge Kbhposten har atter en af Rekrutterne paa Husarskolen i Jægersborg aflivet sig. Det antydes, at det skal gaae meget strængt til i denne Skole.
Odense Adresse-Contoirs Efterretninger, 1840-02-18
Blandinger. Man vil paastaae - siger, den Frisindede. – at Kongerne hertillands alle som Prindser, lære et Haandværk. Saaledes veed Man, at Christian VII var Dreier, Frederik VI Murer, og vor nuværende Konge skal, siger Man, have dyrket Typographien (den første Underviisning skal Hs. Majestæt have faaet i Hofbogtrykker Møllers Officin). Er det sandt, da har Man end ydermeere Haab om, at Trykkefrihedens varmeste Ven vil bidrage til, at Bogtrykkerkunstens Secularfest feires her paa en værdig Maade, da Hs. Majestæt jo, under hiin Forudsætning, maa have dobbelt Jnteresse for denne Kunst."
Odense Adresse-Contoirs Efterretninger, 1840-02-18
Samme Blad, der saa jevnligen har Correspondent artikler fra Sorø, beretter, at Akademiets Forstinspecteur, Justitsraad Sarauw, i denne Tid søger at forhjelpe sin Søn, som er Fæster af Akademiets Mølle, til Arvefæste skjøde paa denne kostbare Mølle, under Vilkaar, der forden unge Hr. S. vilde medføre en reen Geviinst af 4256 eller maaskee endog flere 1000 Rbd. (Af et Privatbrev.) "Jeg veed ikke, om Du saa ganske har fattet den fulde Betydning af St. St. Blichers smukke Takkedigt til sine Medborgere, og navnligen de Linier, hvor han omtaler inden Gave, han fik fra Helte sønnerne tre. Denne Tak gjelder de 3 Brødre Qvistgaard, de to Proprietairer til Lyngbygaard og Gjerdrup, den tredie Præsten i Boeslunde, der, da de erfoer Blichers uheldige Pengevilkaar, oversendte ham en saare kostbar Sølvvase, som en Yttring af Taknemmelighed, fordi Digteren i sine Bautastene, har besunget deres Fader, den tappre Qvistgaard, der i 1807 faldt ved Kjøge."
Odense Adresse-Contoirs Efterretninger, 1840-02-18
Jfølge den sidste Folketælling tæller nu Jtzehoe 4400 Jndbyggere.
Odense Adresse-Contoirs Efterretninger, 1840-02-18
Kbhposten beretter, at en betydelig Reduction af den kongelige Staldetat for Øieblikket er iværk. Jfølge Leipz. Allg. Zeit. har den danske Gesandt i Constantinopel, Baron Hubsch, indledet Underhandlinger om Danmarks Tiltrædelse af den fordeelagtige Handels traktat af 16 Aug. 1838, som Engelland, Frankerig og Østerrig have indgaaet med Porten.
Odense Adresse-Contoirs Efterretninger, 1840-02-18
Fra Horsens skrives: "Den 7de løb under de forsamlede Tilskueres almindelige Fryderaab den af Hr. Skibsbygmester Kjellerup byggede Galease, "Cathrine, Marie, kaldet, circa 36 Commercel., af Stabelen. Galeasen er solgt biilfærdig til Hr. Kjøbmand S. Bang af Odense for 4500 Rbd.
Odense Adresse-Contoirs Efterretninger, 1840-02-18
Aarhuus Avis vil vide, at der for nylig til Cancelliet er emaneret den kongelige Bestemmelse, at Cancellistembederne i samme ikke længer uden videre skulle besættes med de oprykkende Volontairer, men at de skulle opslaaes som vacante og saaledes staae aabne for fri Concurrence.
Odense Adresse-Contoirs Efterretninger, 1840-02-18
(Meddeelt.) J Rudkjøbing Kjøbstad fandt en særegen høitidelig og skjøn Handling Sted Onsdagen den 12 Februar d. A. En agtværdig, gammel Borgerfamilie, Bødkermester Mads Hansen og Hustrue feirede deres Guldbryllupsfest bemeldte Dag. Efter venlig Anmodning indfandt sig i deres Huus og Eftermiddagen Kl. 3 3/4.
Odense Adresse-Contoirs Efterretninger, 1840-02-18
den liden Deel af deres Familie, som gaves der i Byen, og nogle faa deeltagende Venner og afhentede dem til Herrens Huus. Ved Kirkens Hovedindgang modtoges Jubelparret af Sognepræsten Hr. Pastor Gruner, der førte dem, under et smukt Præludium fra Orgelet, op til de anviste Pladser i Choret, hvilket tilligemed Alteret var festligt pyntet med Grønt og Blomster. Paa Alteret var endvidere anbragt 12 brændende Voxlys, der afgave i den forøvrigt indvendigt venlige og smukke Kirke, et høitideligt imponerende Syn. Det øvrige Følge fulgte parviis efter og toge Sæde paa de anbragte Stole i Gangen. Efter at en vel udført trestemmig Choral var afsjungen, fremtraadte Hr. Pastor Gruner og holdt med Værdighed, Varme og hjertelig Følelse en skjøn Tale og Bøn, der ikke alene dybt trængte til Hjertet paa det værdige gamle Brudepar, men og paa den talrige Forsamling, som havde indfundet sig for at overvære Kirkefesten. Da Slutnings psalmen: "Nu takker Alle Gud, høitideligt var afsjungen af det trestemmige Chor, fulgtes Jubelparret af Sognepræsten og det øvrige lidet Følge atter parviis fra Kirken og til det Sted i Byen, hvorhen Vedkommende i Forveien vare, af et Jnteressentskab, inviterede for at tilbringe Aftenen. Ligesom Jubelparrets Skaal, under det tarvelige Aftensmaaltid, var udbragt med Ledsagelse af mange gode Fremtids=Ønsker, overraktes de hæderlige Gamle en liden passende Brudegave, der af deeltagende Venner, efter forudgaaet venlig Anmodning, var tilveiebragt. Under almindelig Glæde og Munterhed udbragtes, flere Skaaler, og flere passende Sange bleve afsjungne, ja endog flere af selve den gamle livsglade Jubelbrudgom. Som passende for de Gamle, ledsagedes disse af hele Selskabet Kl. 9 1/2 om Aftenen til deres lille simple, men pæne oplyste Huus. Efterat disse havde aflagt deres rørte Tak for Selskabet, begav Enhver sig til sit Hjem, og saaledes endtes denne, i sit Slags skjønne, Festdag. Anmelderen heraf glæder sig især ved, at denne simple, men dog fra en anden Side høitidelige og særegne Fest saaledes forherligedes, og at Alt det af ham i denne Anledning Arrangerede, fik et saa hensigtsrigtigt Udfald. Ligeledes er det ham en Glæde at kunne, paa Jubelparrets og egne Vegne, aflægge de flere deeltagende Venner, Tak for den ved denne Leilighed udviste Velvillie og Forekommenhed. Gid mangt et Ægtepar maa ligne dette i Stræbsomhed, Enighed og Kjærlighed! og, hvorvel deres Stilling og ydre Forhold synes ringe for en vis Deel af denne Verdens Børn; saaledes tillader Anmelderen sig at fremstille dem som Mønster paa Retskaffenhed og Ordentlighed, og som et Mønster for sande christelige Ægtefolk,